I starten af oktober 2013 var min kammerat og jeg på en chartertur til Tyrkiet, og hvor vi fløj med SAS.

Da ferien er slut, og vi ankommer til KBH lufthavn, og vi går direkte fra flyet og hen til bagagebåndet, så kører bagagebåndet allerede, hvilket bekymrer mig, fordi en tyv jo nemt kunne stjæle vores bagage.

Det viser sig så at min kuffert er væk, hvilket betyder at tiden løber, så min kammerat der bor i Odense tager ned for at købe togbillet og finde ud af tiderne til Odense. Jeg skal kun til Snekkersten.

Jeg går så hen til SAS og melder min bagage stjålet. Hende jeg melder den stjålet til, er så fræk at hun indikerer at min kammerat jo kan have taget min kuffert med, så jeg kan score forsikringspengene. Hun var utrolig arrogant og flabet.

Da jeg efter nogle dage ringer til SAS for at høre om de har fundet min kuffert, får jeg en mand røret, der fortæller mig at de stort set finder alle kufferter, så jeg må jo bare have tålmodighed, og må jo bare klare mig uden alt mit tøj, toiletting, oplader til Iphone etc. Han fortæller mig at jeg selvfølgelig ikke må gå ud og købe noget, uden det er for egen regning.

Han var lidt arrogant, og absolut ikke servicemindet.

Onsdag den 15/1-2014 næsten 2,5 mdr. efter ringer SAS så, og fortæller mig at de måske har fundet min kuffert, som i så fald står i Tyrkiet. Ud fra den beskrivelse han har fået fra Tyrkiet, gennemgår vi tingene i min kuffert, og det kunne tyde på det var min kuffert, selvom der var ting der ikke umiddelbart matchede.
 
Han fortæller mig at han vil få kufferten til Danmark, og at hans kollega vil kontakte mig, når den er i DK. Han var generelt utroligt servicemindet og høfligt.

I dag fredag den 17/1-2014 ringer så en Dorthe fra SAS, og fortæller mig at de har fået min kuffert til Danmark. 

Jeg siger jeg vil være sikker på at det er min kuffert, før jeg tager stilling til noget. Det irritere hende at jeg tillader mig at ville være sikker på det er min kuffert, før jeg gør noget. Det er jo ingen hemmelighed at jeg har mistet tilliden til SAS, jf. bl.a. ovenfor og efterfølgende.

Jeg fortæller hende også at jeg har fået forsikringspengene fra mit eget forsikringsselskab, så jeg vil være helt sikker på at det er min kuffert før jeg bruger mere tid på det.

Derfor gentager jeg, at jeg gerne vil se kufferten, og at de så må køre den op til mig.

Hun bliver så flabet at hun siger at de jo ikke kan KØRE RUNDT med min kuffert.

Jeg fortæller hende at jeg ikke har bedt dem om at køre rundt med min kuffert, men kun at køre den op til mig, da det jo trods alt er SAS, der har smidt min kuffert væk. 

Hun forsætter med at være arrogant og flabet, så jeg hidser mig op, og siger at hun skal tale ordentligt til mig. Så prøver hun at flytte skylden for hendes flabethed og arrogance over på mig, ved at sige at hvis jeg ikke hidser mig ned, så lægger hun røret på. Så lagde jeg selv røret på inden hun kunne nå at være mere flabet og arrogant.

Jeg er stadig chokeret og har skrevet hele forløbet til mit forsikringsselskab, og har sagt at hvis de ønsker det kan de tage fat i SAS, for jeg skal på ingen omstændigheder have nogen kontakt til SAS mere, når de ikke kan opføre sig ordentligt, når de har dummet sig.